Prinsesse Märtha Louise nest sist i trav-debuten: – Det var kjempegøy
Prinsessen kom sist i mål, men en av de andre åtte hestene galopperte og Märtha Louise ender dermed på nest sisteplass i sitt første totalisatorløp. – Det var kjempegøy. Jeg følte jeg klarte meg ganske bra taktisk, men hesten hadde ikke noe å gå med på slutten, sier Märtha Louise til Rikstoto etter løpet. Følg resten av travfesten på Bjerke her Hun ble liggende i «dødens posisjon» – det vil si at hesten hadde første posisjon i ytre spor hvor vinden tar mest. Fram til siste sving lå hun på annenplass, men på oppløpet kom den ene hesten etter den andre forbi. – Man må aldri skylde på hesten. Det er et samarbeid, sier prinsessen.Ekspertene var ikke imponert over hesten Kick Off Classic etter målgang. – Hun er tøff altså. Fryktelig tøff som bare klinker til med Kick Off Classic. Men hesten var ikke god nok for dagen. Den var ikke i orden i det hele tatt. Hesten slet med travet underveis, normalt sett skulle dette gått, sier Anders Mikkelborg i Rikstoto og VGTVs direktesending . – Hun kjørte frem på riktig tidspunkt, men hun kom seg ikke foran, sier Stian Hallenstvedt. Fra før i karrieren har Kick Off Classic, som trenes av Trond Anderssen, kjørt inn 500.000 kroner og vunnet åtte løp. Prinsesse Märtha Louise sa dette etter debuten:Uendy Z.S. vant løpet med kusk Kristian Malmin, foran Önas Julius med Per Oleg Midtfjeld i sulkyen. Til start stilte også et par av Norges fremste kusker som Hans Christian Holm og Eirik Høitomt. Prinsesse Märtha Louise vant i generalprøven som travkusk for to uker siden. Da var det kun en annen hest i feltet. Før det hadde hun fått teoriopplæring Trenerne Trond Anderssen og Kristian Malmin har delt sine travråd med prinsessen, som hele livet har sittet på hesteryggen i sprangridning. Følg resten av travfesten fra Bjerke her:
Ekspertene var skuffet over hesten Kick Off Classic i prinsesse Märtha Louises debut som travkusk på Bjerke.